CELEX: 62010TN0286
Language: hu
Date: 2010-06-30 00:00:00
Title: T-286/10. sz. ügy: 2010. június 30-án benyújtott kereset — Fondation de l'Institut de Recherche Idiap kontra Bizottság

14.8.2010   
            
            
               HU
            
            
               Az Európai Unió Hivatalos Lapja
            
            
               C 221/57
            
         2010. június 30-án benyújtott kereset — Fondation de l'Institut de Recherche Idiap kontra Bizottság
   (T-286/10. sz. ügy)
   ()
   2010/C 221/91
   Az eljárás nyelve: francia
   
      Felek
   
   
      Felperes: Fondation de l'Institut de Recherche Idiap (képviselő: G. Chapus-Rapin ügyvéd.)
   
      Alperes: Európai Bizottság
   
      Kereseti kérelmek
   
   A felperes kéri, hogy a Törvényszék:
   
               —
            
            
               előzetesen: állapítsa meg a jelen kereset felfüggesztő hatályát;
            
         
               —
            
            
               elsődlegesen:
               
                           —
                        
                        
                           állapítsa meg, hogy a kereset elfogadható,
                        
                     
                           —
                        
                        
                           adjon helyt a keresetnek;
                        
                     
         
               —
            
            
               következésképpen:
               
                           —
                        
                        
                           semmisítse meg az Európai Bizottság 2010. május 11-i határozatát;
                        
                     
                           —
                        
                        
                           állapítsa meg, hogy az AMIDA, BACS és DIRAC programok keretében dolgozó, határozatlan idejű szerződéssel rendelkező kutatók alkalmazásának költségei az Európai Unió külső pénzeszközeiből támogathatóak;
                        
                     
                           —
                        
                        
                           állapítsa meg, hogy az IDIAP-nak nem kell visszatérítenie 98 042,45 eurót a DIRAC vonatkozásában, és 251 505,76 eurót az AMIDA vonatkozásában;
                        
                     
                           —
                        
                        
                           kötelezze az Európai Bizottságot az eljárás valamennyi költségének a viselésére;
                        
                     
                           —
                        
                        
                           kötelezze az Európai Bizottságot az IDIAP ügyvédje költségeinek és munkadíjának a viselésére;
                        
                     
         
               —
            
            
               másodlagosan:
               
                           —
                        
                        
                           állapítsa meg, hogy a kereset elfogadható;
                        
                     
                           —
                        
                        
                           adjon helyt a keresetnek;
                        
                     
         
               —
            
            
               következésképpen:
               
                           —
                        
                        
                           semmisítse meg az Európai Bizottság 2010. május 11-i határozatát;
                        
                     
                           —
                        
                        
                           rendelje el, hogy az Európai Bizottság végezzen új könyvvizsgálatot az IDIAP-ra vonatkozóan, és e feladattal a Treureva-tól eltérő más intézetet bízzon meg;
                        
                     
                           —
                        
                        
                           kötelezze az Európai Bizottságot az eljárás valamennyi költségének a viselésére;
                        
                     
                           —
                        
                        
                           kötelezze az Európai Bizottságot az IDIAP ügyvédje költségeinek és munkadíjának a viselésére;
                        
                     
         
      Jogalapok és fontosabb érvek
   
   A felperes a jelen keresetével, amely választottbírósági kikötésen alapszik, lényegében annak megállapítását kéri a Törvényszéktől, hogy az Európai Kutatási Térség integrálása és megerősítése (2002-2006), valamint az „Információs társadalom technológiái (200-2006)” című kutatási, technológiafejlesztési és demonstrációs egyedi programokba illeszkedő AMIDA, BACS és DIRAC szerződések keretében határozatlan idejű munkaszerződésekkel rendelkező kutatók alkalmazására fordított kiadások támogathatóak.
   A keresetének alátámasztása érdekében a felperes a következőkre hivatkozik:
   
               —
            
            
               az AMIDA, BACS és DIRAC szerződéseknek az Európai Bizottság általi értelmezése, amely szerint a kutatók határozatlan idejű munkaszerződésekre fordított kiadások szokásos működési költségek, amelyek nem támogathatóak, és nem a projekthez kapcsolódó többletköltségek, önkényes, vagy legalábbis megalapozatlan, mivel:
               
                           —
                        
                        
                           az AMIDA, BACS és DIRAC szerződések alapjául szolgáló szerződésminta nem zárja ki a támogatható költségek köréből a határozatlan idejű munkaszerződéseket;
                        
                     
                           —
                        
                        
                           a kutatók munkaszerződései és az AMIDA, BACS és DIRAC projektek közötti kapcsolatot a munkaszerződések kifejezetten említik;
                        
                     
                           —
                        
                        
                           a kutatók munkaszerződései csak a projektek miatt léteznek, mivel a felperes nem rendelkezik saját pémzeszközökkel arra, hogy a projekten kívül kutatókat fizessen;
                        
                     
                           —
                        
                        
                           a határozatlan idejű szerződés a legmegfelelőbb eszköz annak biztosítására, hogy a kutatók munkaviszonyát a projekt végén meg lehessen szüntetni, mivel a svájci jog szerint (a felperes svájci székhelyű) az ilyen szerződéseket rövid felmondási idővel, indokolás nélkül fel lehet mondani;
                        
                     
         
               —
            
            
               a Bizottság értelmezése ellentétes a jóhiszeműség és a bizalomvédelem elvével, mivel az értelmezést fokozatosan módosították;
            
         
               —
            
            
               másodlagosan a megtámadott határozat tárgyát képező könyvvizsgálat során olyan orvosolhatatlan eljárási szabálytalanságok történtek, amelyek miatt a megtámadott határozatot meg kell semmisíteni.